

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական աշխատողների մասնագիտական կարողությունների և հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝ Ազգային տոների, ծեսերի կազմակերպման առանձնահատկությունները կրթական գործընթացում:**

**Դաստիարակ՝ Հասմիկ Համբարձումյան**

**Մանկապարտեզ՝ « Մանկապարտեզ թիվ 64» ՀՈԱԿ**

**2022թ.**

Բովանդակություն

Ներածություն

* Հայ ազգային տոներն ու ծեսերը
* Հետազոտական աշխատանք
* Եզրակացություն
* Գրականության ցանկ

Ներածություն

Իմ ընտրած թեմայի համար օգտվել եմ https:// www. armgeo.am հղումից (Ազգային տոներ) https: //esplorararmenia.am (Հայաստանի ազգային տոները և հիշարժան օրերը) հղումից https://

<< Նախադպրոցական մանկավարժություն>> գրքից

https:// hy. m.wikipedia.org (Համբարձումյան տոն) հղումից տարբեր գրքերից

Այս թեմայի մասին արտահայտվել է գրող Հովհ. Թումանյանը (1869-1923)

<<Մենք զարմանալիորեն կենսուրախ ժողովուրդ ենք, և ես անկասելիորեն հավատում եմ դրան:

Ոչ մեկի բարբարոսությունը կամ բռնությունը չի կարող կոտրել հայ ազգի ՝ հավերժ լույսին ձգտող հզոր ոգին>>:

**Ազգային տոների, ծեսերի կազմակերպման առանձնահատկությունները կրթական գործընթացում**

Իմ նպատակն է երեխաներին ծանոթացնել ազգային տոներին և ծեսերին, անցկացման կարգին, սովորեցնել ծիսական երգեր, մասնակից դարձնել խաղերին, ամրակայել բարոյական դաստիարակությունը, զարգացնել գեղագիտական ճաշակը , ապահովել ֆիզիկական ակտիվություն, հարստացնել բառապաշարը ,զարգացնել խոսքի և հաղորդակցման կարողությունները:

Ներկայացրել եմ ծեսերի գործնական մասը: Ունեմ պարապմունքի թեմա <<Համբարձման տոն>>: Նպատակս է երեխաների մոտ զարգացնել սեր դեպի բնությունը, ծանոթացնել ազգային տիկնիկների հերոսներին:

Ծեսերի իրագործման գլխավոր նպատակներից մեկն էլ այն է, որ ազգային մշակույթի արժեքները չմոռացվեն: Այս դեպքում երեխան հանդիսանում է ծեսը պահպանողն ու փոխանցողը դեպի տուն և շրջակա աշխարհ: Գործնական աշխատանքը ցույց տվեց, որ նախադպրոցական տարիքի երեխան ծիսական բնական , անկաշկանդ միջավայրում կիրառում է իր գիտելիքները, հմտություն է ձեռք բերում , կարողանում է ազատ արտահայտել իր միտքը:

Վերջում ավարտել եմ գրականության ցանկով , հեղինակներով:

**Տեսական մաս**

**Գլուխ 1**

**1. Հայկական ազգային տոներ և ծեսեր**

1.1 Ի՞նչ է ծեսը

1.2 Ծեսը երեխայի խոսքի և հաղորդակցման միջոց

1.3 Զրույց ծեսի կազմակերպման ընթացքում

1.4 Ծիսական խաղերի իրականացում

1.5 Ազգային ծիսական երաժշտություն

**Գլուխ 2**

**Հետազոտական աշխատանք**

**2. Համբարձման տոն**

Վերհիշել եմ ազգային տոները՝ շեշտը դնելով Համբարձման տոնի վրա: Պարապմունքը անցկացրել եմ ավագ  ՛՛Բ՛՛ խմբի (5-6 տ.) հետ:

Պարապմունքը վարել եմ երաժշտության դաստիարակի հետ և պարուսույցի հետ, քանի որ ինտեգրված պարապմունք էր խոսքի զարգացում և երաժշտություն:

Հայոց ազգային տոները տարբեր ժամանակներում տարբեր դրսևորումներ և վերիմաստավորումներ են ունեցել:

Սակայն այս տոների արմատներն այնքան խորն են եղել ժողովրդի մեջ , որ ժամանակի կրոնաքաղաքական փոփոխությունները նույնպես չեն կարողացել ազդել դրանց վրա: Հայկական մշակույթը հնուց ի վեր , մինչ օրս էլ, աչքի է ընկնում իր բազմաթիվ և յուրօրինակ ազգային տոներով: Մենք բոլորս այս տոները նշում ենք, որպես քրիստոնեական և եկեղեցական տոներ, սակայն այս տոների մեծ մասը գալիս է դեռևս նախաքրիստոնեական ժամանակներից: Դրանից են՝

* Սուրբ Զատիկը
* Վարդավառը
* Ծաղկազարդը
* Համբարձումը

Ազգային ծեսը մշակույթի այն տարրն է, որը առավել պահպանողական է ազգային արժեքների պահպանման գործում:

Ժողովուրդները հիմնականում տոնական օրերին են վերապահել ազգային խոհանոցի , ազգային խաղերի պահպանման ու ժառանգորդման գործը: Դա է հենց պատճառը, որ ժողովրդական տոնի հանդիսակարգը պետք է հարազատ լինի կոնկրետ կյանքով ապրող մարդկանց: Ժողովրդկան տոնի ժամանակ ոչ թե պետք է ելույթ ունենան <<բանահյուսական-ազգագրական>> խմբերը, այլ տոնի բոլոր մասնակիցները պետք է ընդգրկվեն այդ <<բանահյուսական-ազգագրական>> կոչվող երգ ու պարի կատարման մեջ:

Ժամանակակից փոփոխությունը, ուրբանիզացիան մարդկանց հեռվացրել են ծիսական առօրյայից և հաճախ որոշակի ծեսեր դուրս են գալիս գործածությունից:

Ծեսը մարդու կյանքի ամենակարևոր բաղկացուցիչն է և իրենից ենթադրում է դինամիկ զարգացում, այսինքն յուրաքանչյուր սերունդ և յուրաքանչյուր դարաշրջան

արտացոլվում է ծիսատոնական արարողակարգերում և դրանից խուսափելով կարող ենք հանգել ծեսի վերացմանը :

Ազգային ծեսերը մեծ շուքով իրականացվում են մեր մանկապարտեզում: Ծիսական գործունեությունը որոշակի փուլեր է ենթադրում՝

* ծեսի նախապատրաստում:
* ծիսակատարություն:

Ծեսերը բեմականացումներ չեն և երեխաները իրենք են ստեղծում , վերաիմաստավորում , խաղում, երգում այդ տոները:

Ազգային ծեսերի իրականացումը ունի մի շարք դրական կողմեր՝

* Երեխան ծանոթանում է ազգային տոներին, անցկացման կարգին, ծիսական առօրյային
* Սովորում է ծիսական երգերը, խաղերը, խաղերգերն ու ասիկները
* Երեխան երգի միջոցով հաղթահարում է բարբառային դժվարությունները
* Ծեսը կատարում է միավորիչ դեր, դրանով իսկ ամրացնում է համագործակցային կապ:

 Երեխայի ներդաշնակ, հոգևոր զարգացման կարևոր խնդիրներից մեկը ազգային մշակույթի յուրացումն է՝ ավանդույթների, ծեսերի, տոների տեսքով նաև: Բնականոն կյանքով ապրելու պայմաններում ժողովրդական տոները չէին իմաստազրկվի, այլ նոր որակ, նոր ձև կստանային և կշարունակեին կատարել իրենց կարևորագույն դերը՝ մարդկանց համախբելու, ազգային և մարդկային արժեքները պահպանելու կարևորագույն գործառույթով:

Երեխան դաստիարակվում և սովորում է՝ յուրացնելով մեծերի փոխանցած մշակույթը: Եթե ընտանիքում չի պահպանվում ավանդականը , ապա այդ գործն իր

վրա է վերցնում պետությունը կամ կրթօջախը՝ սկսելով նախադպրոցական ուսումնական հաստատությունից և շարունակելով մինչև դպրոցն ավարտելը: Ծեսերին նոր կյանք տալու համար հարկավոր է նախ շատ լավ յուրացնել ավանդականը, ճանաչել այն միջավայրը, որտեղ ստեղծվել են դրանք: Լավ իմանալ երգերն ու պարերը, ծիսական գործողությունները, պարագանները, դրանց խորհուրդն ու պատրաստման տեխնոլոգիան:

Ծիսական հիմնական կարգը պետք չէ շփոթել տոնական մասի հետ: Յուրաքանչյուր ծես, ծիսական գործողություններից բացի ունի տոնական մաս, որտեղ կարելի է կատարել ժամանակակից բարձրարժեք երգեր ու պարեր:

Աշխատանքի նպատակն է նաև ծեսը, տոնը դարձնել երեխայինը, որն էլ կլինի ոչ միայն մասնակից, այլև փոխանցող:

Երեխան, քայլ առ քայլ , անկաշկանդ միջավայրում, ամենօրյա արդյունավետ գործունեությամբ, լիիրավ մասնակցությամբ, կարողություններ և հմտություններ ձեռք բերելով ու փոխանցելով յուրացնում է ծեսը: Այստեղ ազգային տոնը, ծեսը կրթական գործընթացում դարձել է կարևոր բաղկացուցիչ մաս՝ ներառելով ամենատարբեր հմտությունների ու կարողությունների՝ առերևույթ միգուցե չերևացող, բայց իրականում խորքային հիմք:

**Հետազոտական աշխատանք**

**Համբարձման տոն**

Զատկից ուղիղ 40 օր հետո նշվում է Համբարձման տոնը, որը ժողովուրդն անվանում է նաև Վիճակի կամ Կաթնապուրի տոն: Հարությունից հետո Քրիստոս ուղիղ 40 օր շրջեց երկրի վրա և 40-րդ օրը իր առաքյալներին պատգամներ տալով՝

համբարձվեց երկինք․

«Եվ Ինքը` Տեր Հիսուս, նրանց հետ խոսելուց հետո, դեպի երկինք վերացավ և նստեց Հոր աջ կողմը» (Մարկ. 16:19):

Սերտորեն կապված լինելով Սուրբ Զատկի հետ՝ Համբարձման տոնը դասվում է Հայ Առաքելական Եկեղեցու շարժական տոների շարքին, որը յուրաքանչյուր տարի նշվում է տարբեր օրերի։

 Եկեղեցական հանդիսություններից հետո տարածված էր տոնը շարունակել՝ հետևելով ժողովրդական ավանդույթներին։ Յուրօրինակ և , անշուշտ, չափազանց հետաքրքիր են տոնը նշելու կերպերը հայոց տարբեր գավառներում, սակայն յուրաքանչյուր քրիստոնյայի հոգևոր պարտքն է մի կողմ թողնելով յուրաքանչյուր բան՝ առաջնահերթ հասկանալ տոնի հոգևոր խորհուրդը`առ այն, որ մեր տեր Հիսուս Քրիստոս մեր փոխարեն խաչվեց, այնուհետև հաղթելով մահվանը՝ հարություն առավ և 40 օր հետո համբարձվեց երկինք մեզնից յուրաքանչյուրին նվիրելով անմահության բերկրանքը:

 Տոնի ընթացքում խստորեն կանոնակարգված էր ժողովրդական հանդիսությունների հերթականկանությունը: Չորեքշաբթի վաղ առավոտյան սկսվում էր հիմնական ծեսի`վիճակի նախապատրաստությունը, որի պատճառով էլ հաճախ տոնը կոչվում էր «Վիճակ»: Նույն չորեքշաբթի օրը կանայք, ի պատիվ «ծաղկամոր»,  խուսափում էին բազում աշխատանքներից՝ հույս ունենալով, որ նա հեռու կպահի իրենց երեխաներին «ծաղիկ» և «կարմրուկ» հիվանդություններից:

 Համբարձման տոնը նշելու յուրօրինակ սովորույթներ և ավանդույթներ կան նաև հայոց այլ գավառներում, ինչպիսիք են օրինակ`Բասենը, Քեսապը, Շիրակը և այլն: Հարկ է նշել, որ Համբարձման տոնի կարևոր և անբաժան մասն էին կազմում նաև պարերգերը, որոնք հիմնականում տարբեր ազգագավառներում տարբեր էին:

**Նախապատրաստական աշխատանքներ տոնին**

Ավագ խմբի աղջիկների հետ գնում ենք մանկապարտեզի այգին: Պարտեզից հավաքում ենք խատուտիկներ, երիցուկներ, առվույտներ, ծտապաշարներ՝ վերհիշելով ծաղիկների անունները: Ծաղկահավաքի ընթացքում ներկայացնում ենք , թե ինչպես պետք է ծաղիկը քաղել, որ չփչանա՝ նաև դրանից հետագայում

դեղաբույս պատրաստելու համար: Իրար օգնելով, երգելով, հյուսում ենք ծաղիկները, պատրաստում գունագեղ ծաղկեշղթաներ, ծաղկեպսակներ:

Վիճակի ծեսին նախապատրաստվելիս աղջիկների խմբով հավաքում են յոթ տեսակի ծաղկից, յոթ տերև, յոթ տեսակ ծաղիկ, յոթ տեսակի քար, յոթ ափ ջուր լցնում փարչի մեջ: Պատրաստում ենք նաև <<Վիճակի տիկնիկ>>:

**Նպատակ-** Վերհիշել ազգային տոները՝ շեշտը դնելով Համբարձման տոնի վրա: Սեր և հետաքրքրություն առաջացնել ազգային տոների, երգերի, խաղերի հանդեպ: Ամրակայել բարոյական դաստիարակությունը, զարգացնել գեղագիտական ճաշակ:

**Դիդակտիկ պարագաներ** - Տարազային գորգ, սափոր, ծաղկամոր տիկնիկ, ծաղկեփնջեր, պարան, վիճակի համար անհրաժեշտ պարագաներ:

**Դաստիարակ -** Երեխաներ այսօր մենք Ձեզ հետ միասին զրուցելու և վերհիշելու ենք մեր ազգային տոները, շեշտը դնելով մի գեղեցիկ տոնի Ջան գյուլումի վրա: Գարնանը բնությունը զարթոնք է ապրում և շատ տոներ նշվում են հենց գարնանը: Կարող եք մի քանի տոնի անուն նշել:

Երեխա-...

Դ.- Տոները լինում են պետական, ազգային և եկեղեցական: Պետական տոները հիմնականում արտահայտում են երկրի և ժողովրդի համար պատմական պահերը : Ազգային են կոչվում վաղնջական ժամանակներում ծնունդ առած տոները: Եկեղեցական կարևոր տոները կոչվում են տաղավար:Որոշ եկեղեցական և ազգային տոներ ժամանակի ընթացքում միահյուսվել են միմյանց հետ: Դրանցից են Սուրբ Զատիկը, Վարդավառը, Համբարձումը, Տեառն ընդառաջը, Ծաղկազարդը: Ով կարող է ասել երբ է նշվում Համբարձման տոնը:

Ե.- ...

**Երգ- <<**Համբարձում յայլա**>>** խոսք Հ. Թումանյանի

 Երաժշտությունը Ա. Տիգրանյանի

Դ.- Իսկ ինչ խորհուրդ ունի Համբարձման տոնը:

Ե.- ...

Դ.- Երեխաներ իսկ էլ ինչպես են անվանում Համբարձման տոնը:

Ե.-...

Դ.- Երեխաների համբարձումը տեղի ունեցավ Ձիթենյաց լեռան վրա, առաքյալների աչքի առաջ: Այժմ այդ լեռը կոչվում է Համբարձման լեռ:

Համբարձումից առաջ Քրիստոսը իր աշակերտներին տվեց պատգամներ, օրհնեց բոլորին և երկինք բարձրացավ, ծածկվեց լուսավոր ամպով: Ով կարող է ասել էլ ինչ է խորհրդանշում Համբարձման տոնը:

Ե.-...

Դ.- Հայկական տոներին բնորոշ են մեծ բազմությունների հավաքները, մրցախաղերը, երգերն ու պարերը, ասմունքը, ճոխ ճաշկերույթները: Իսկ որ կերակուրն է բնորոշ եղել եփել Ջան գյուլումին:

Ե.-...

Դ.- Առավոտը բոլոր ընտանիքներում սկսվում էր կաթնապուր եփելով: Այդ օրվա կաթնապուրը մատաղ էր այն բաժանվում էր 7 տեղ: Շատ ընտանիքներում Զատկից մինչև Համբարձում կաթնապուր չէին եփում:

Եկեք հիշենք թե Համբարձման նախընթաց օրը ինչ էին անում աղջիկները:

Ե.-...

Դ.- Շատ ժողովրդական պատկերացումների Համբարձման գիշերը կարող էին նաև չար ուժերը գործել: Շատ մարդիկ այդ գիշերը գոմից հանում էին անասուններին և բացօթյա գիշերում, որպեսզի չարքերը անուժ լինեն: Իսկ ինչ է լինում հրաշքների գիշերը:

Ե.-...

Դ.- Իսկ ինչ է անում այդ փարչը:

Ե.-...

Դ.- Վիճակը ամենակարևոր պահն է եղել Համբարձման տոնի: Վիճակի համար հորինված երգերի ու քառյակների հետ էին իրենց բախտը կապում աղջիկները:

Ե.-...

 **Երգ-** <<Վիճակի երգ >> ժողովրդական մշակում

Դ.- Վիճակ հանելուց հետո սկսվում էր ժողովրդական երգն ու պարը, խաղ մրցույթները: Տղաները կոխ էին բռնում, աքլորակռիվ խաղում, պարան ձգոցի խաղում: Եկեք ցուցադրենք այդ խաղերից մի քանիսը:

Ե.-...

 **Պար-** << Ժողովրդական>> Սայաթ Նովա

Դ.- Համբարձման օրվա ավարտին երիտասարդները երգում էին խմբովին

 Եկավ Համբարձման երկուշաբթին

 Առեք փոցխն ու գերանդին:

 Իմ հինավուրց հայոց աշխարհ

 Դու միշտ պետք է բարգավաճես

 Պիտի թշնամու աչքի առաջ

 Համբարձումներ անվերջ տոնես...

Իսկ հիմա եկեք շրջենք խմբից խումբ և գովերգենք մեր պարտեզի աշխատակիցներին:

**Մեթոդական ցուցումներ-** Հարցն ուղղել ամբողջ խմբին, պատասխանը ստանալ մեկ երեխայից, ուշադրության կենտրոնում պահել բոլոր երեխաներին, ապահովել երեխաների մասնակցությունը:

**Եզրակացություն**

Դիտորդներից էին տնօրեն՝ Ա. Իսրաելյանը, մեթոդիստ՝ Ս. Մինասյանը, դաստիարակներ՝ Ա. Ստեփանյանն ու Լ. Հովհաննիսյանը: Նրանք իրենց կարծիքը հայտնեցին պարապմունքի վերաբերյալ:

**Տնօրեն -** Պարապմունքն անցավ աշխույժ և ուրախ մթնոլորտում, մասնակցեցին բոլոր երեխաները, պահպանվեց տոնի խորհուրդը:

**Մեթոդիստ -** Դաստիարակները հասան իրենց նպատակին, վերհիշելով ազգային տոներն ու ծեսերը, երգ ու պարը: Զարգացավ երեխաների ստեղծագործունակությունը, հարստացավ բառապաշարը, ամրակայեց կապակցված խոսքը:

**Դաստիարակներ-** Ապահովեց անկաշկանդվածություն, շարժունակություն: Սերմանեց համախմբվածություն, ապահովեց տրամադրության բարձրացում:

Այսպիսով, հետազոտական աշխատանքի ավարտին ես եկա այն եզրակացության , որ հայ ժողովրդական տոներն ու ծեսերը իրենց բացառիկ կարևոր դերն ունեն մանկապարտեզում , քանի որ նրանց ակունքների վրա է հիմնվում, ապա կառուցվում բարձրարժեք կրթությունը: Ծեսերի միջոցով զարգանում է երեխաների երևակայությունը, ուշադրությունը, հիշողությունը, շարժունակությունը, ակտիվությունը, ինքնուրույնությունը,ճանաչողությունը, հարստանում բառապաշարը, բարձրանում տրամադրությունը, զարգանում մի շարք այլ հմտություններ ու կարողություններ:

**Գրականության ցանկ**

1. Խառատյան- Առաքելյան Հ. , Հայ ժողովրդական տոներ Ե., 2005 էջ 321:

2. Մկրտչյան Ս., Տոներ, Հայկական ժողովրդական ծեսեր, սովորույթներ, հավատալիքներ ( ավանդույթ և արդիականություն), Ե., 2010, էջ 101:

3. Քաջբերունի, Հայկական սովորույթներ (Ազգագրական հանդես (ԱՀ), գ. 7-8, Թ., 1901, էջ 168):

4. նախադպրոցական մանկավարժություն, (Տոները և զվարճալիքները մանկապարտեզում) Է. Ա. Ալեքսանյան 1992 Ե., էջ 161